**Ministru kabineta noteikumu projekts**

**“Grozījumi Ministru kabineta 2006. gada 27. jūnija noteikumos**

**Nr. 508 “Noteikumi par aizsargjoslām ap valsts aizsardzības objektiem un šo aizsargjoslu platumu”” sākotnējās ietekmes**

 **novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2006. gada 27. jūnija noteikumos Nr. 508 “Noteikumi par aizsargjoslām ap valsts aizsardzības objektiem un šo aizsargjoslu platumu”” (turpmāk – Projekts) mērķis ir noteikt aizsargjoslu būvniecības procesā esošiem objektiem Brīvības gatvē 207, Rīgā, kadastra Nr. 0100 086 0032 un Rīgā, kadastra Nr. 0100 017 0067. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2019. gada 11. jūnija rīkojums Nr. 275-s “Par nacionālo interešu objekta statusa noteikšanu nekustamajam īpašumam Brīvības gatvē 207, Rīgā” un Ministru kabineta 2020. gada 21. oktobra rīkojums nr. 618-k “Par kritiskās infrastruktūras kopumu” (prot.Nr.62, 45.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Atbilstoši Ministru kabineta 2017. gada 3. augusta rīkojumam Nr. 392-s (prot. Nr. 37 58. §) “Par finansējuma piešķiršanu Iekšlietu ministrijai Drošības policijas administratīvās ēkas Brīvības gatvē 207, Rīgā, nomas maksas, aprīkojuma, pārcelšanās un citu saistīto izdevumu segšanai” Brīvības gatvē 207, Rīgā 2020. gada rudenī tika sākta Valsts drošības dienesta (turpmāk – VDD) jaunās ēkas būvniecība. VDD jaunās ēkas būvniecība tiek realizēta uz valsts akciju sabiedrības „Valsts nekustamie īpašumi” īpašumā esošās zemes vienības (zemes vienības kadastra apzīmējums 0100 086 0032) 8652 m2 platībā - Brīvības gatvē 207, Rīgā.VDD kompetencē ir pretizlūkošanas un valsts noslēpuma aizsardzības pasākumu īstenošana, valsts konstitucionālās iekārtas un ekonomiskās drošības interešu aizsardzība, pretterorisma pasākumu īstenošana un koordinēšana, kā arī valsts augstāko amatpersonu aizsardzība. VDD ir arī vienīgā no trim valsts drošības iestādēm, kam ir tiesības veikt pirmstiesas izmeklēšanu. VDD jaunās ēkas būvniecības process ir sarežģīts, jo ēkā esošām telpām jāatbilst valsts noslēpuma, kā arī ES un NATO klasificētās informācijas aizsardzības prasībām. Ņemot vērā iepriekš minēto, pastāv ārvalstu specdienestu izlūkošanas riski saistībā ar VDD jaunās ēkas būvniecības procesu. Līdz ar to nepieciešams noteikt darbību ierobežojumus ap objektu Brīvības gatvē 207, Rīgā jau būvniecības procesā. Saskaņā ar Ministru kabineta 2009. gada 10. novembra noteikumu Nr. 1312 “Noteikumi par darbību ierobežojumiem aizsargjoslās ap valsts aizsardzības objektiem” 2. punktu aizsargjoslās ap valsts aizsardzības objektiem bez saskaņošanas ar valsts aizsardzības objekta valdītāju ir aizliegts – ierīkot spēļu laukumus un atpūtas zonas, kā arī celt teltis un kurt ugunskurus, rīkot publiskus pasākumus, to skaitā sapulces, gājienus un piketus, turēt dzīvniekus un nokraut materiālus, kā arī novietot mehāniskos transportlīdzekļus un traktortehniku vai citu tehniku, kas netiek izmantota valsts aizsardzības objektā izvietoto valsts pārvaldes institūciju funkciju nodrošināšanai.Jānorāda, ka šāda veida ierobežojumi ir noteikti ap VDD ēku Krišjāņa Barona iela 99A, kā arī citiem ar valsts aizsardzību saistītiem objektiem.Saskaņā ar Aizsargjoslu likumu,aizsargjoslām ap valsts aizsardzības objektiem minimālais platums ir 25 metri, skaitot no valsts aizsardzības objekta ārējām robežām. Aizsargjoslas noteikšanas mērķis ir nodrošināt valsts aizsardzības objektu drošību un ekspluatāciju, kas atrodas valsts aizsardzības objekta tuvumā, un garantētu cilvēku un viņu īpašuma drošību ārkārtējos gadījumos. Vienlaikus aizsargjosla nodrošinātu, ka netiek apdraudēta valsts funkciju un uzdevumu izpilde valsts aizsardzības objektos, kā arī tiek mazināti iespējamie ārvalstu specdienestu radītie izlūkošanas riski. Ņemot vērā minēto, objekts Brīvības gatvē 207, Rīgā atrodas apdzīvotā Rīgas rajonā, tāpēc nepieciešams noteikt minimālo aizsargjoslas platumu – 25 metri.Atbilstoši Ministru kabineta 2016. gada 31. maija sēdes protokollēmumam, 2018. gadā ir sākta būvprojekta īstenošana, lai nodrošinātu Satversmes aizsardzības biroju (turpmāk – SAB) ar jaunu dislokācijas vietu. SAB ir viena no trim valsts drošības iestādēm, kuras galvenie uzdevumi ir izlūkošana, pretizlūkošana, valsts noslēpuma, NATO un Eiropas Savienības klasificētās informācijas aizsardzības īstenošana. Ņemot vērā noteiktās specifikās un augstās drošības prasības būvniecības procesā, pastāv drošības riski, kas varētu rasties realizējot projektu, tādējādi ir nepieciešams noteikt ierobežojumus ap objektu būvniecības procesā. Tā kā objekts atrodas apdzīvotā Rīgas pilsētas rajonā, tam nepieciešams noteikt minimālo aizsargjoslas platumu – 25 metri. Ierobežojumus būvniecības procesā tiek paredzēts noteikt visam nekustamajam īpašumam (kadastra Nr.0100 017 0067) - Rīgā, kas saskaņā ar Nekustamā īpašuma valsts kadastra informācijas sistēmas datiem sastāv no zemes vienības (zemes vienības kadastra apzīmējums 0100 017 0067) 6.6997 ha platībā - Invalīdu ielā 1, Rīgā, un desmit būvēm ar dažādām adresēm (Rīgas pilsētas zemesgrāmatas nodalījumā Nr. 25743 nekustamā īpašuma adrese norādīta Upes iela 1A, Rīga). |
| 3. | Projekta izstrādē iesaistītās institūcijas | Valsts drošības dienests, Iekšlietu ministrija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības locekļi, kas vēlēsies gūt informāciju par valsts aizsardzības objektiem un, kas var veikt Ministru kabineta 2009. gada 10. novembra noteikumu Nr. 1312 “Noteikumi par darbību ierobežojumiem aizsargjoslās ap valsts aizsardzības objektiem” 2. punktā noteiktās darbības. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts stāsies spēkā vienlaikus ar grozījumiem Ministru kabineta 2009. gada 10. novembra noteikumos Nr.1312 “Noteikumi par darbību ierobežojumiem aizsargjoslās ap valsts aizsardzības objektiem””. |
| 2. | Atbildīgā institūcija | Iekšlietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par noteikumu projektu un dotu iespēju izteikt viedokli, informācija par noteikumu projektu ievietota Iekšlietu ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību un sabiedrības pārstāvjiem nodrošinātu iespēju rakstiski sniegt viedokli par noteikumu projektu tā izstrādes stadijā, 2021. gada 22. februārī informācija par noteikumu projektu ievietota Iekšlietu ministrijas tīmekļa vietnē (<https://www.iem.gov.lv/lv/diskusiju-dokumenti>), aicinot sabiedrību viedokļus par noteikumu projektu sniegt līdz 2021. gada 7. martam. Vienlaikus Iekšlietu ministrija, izpildot Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 14.punktu, projektu nosūtīja Valsts kancelejai publicēšanai tās tīmekļa vietnē. |
| 3. | Sabiedrības līdzdalības rezultāti | Sabiedrības līdzdalības rezultātā priekšlikumi no sabiedrības locekļiem netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts drošības dienests.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama. Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iekšlietu ministre  M. Golubeva

Vīza: valsts sekretāra p.i. I. Aire

juristi@vdd.gov.lv